274 ATT DWAR IL-MINISTERU TAT-TURI ŻMU Biex jipprovdi dwar il-funzjonijiet ta’ Ministeru b’responsabbiltà għat-turiżmu, biex jipprovdi xort’oħra dwar it-turiżmu, u biex jipprovdi dwar affarijiet li għandhom x’jaqsmu miegħu jew li huma anċillari għalih. Sarliġi bl-ATT XX XVI tal-1977. Sarliġi bl-ATT XX XVI tal-1977. 1. Dan l-Att jista’ jissejjaħ l-Att dwar il-Ministeru tat-Turiżmu. Tifsir. 2. F’dan l-Att, kemm-il darba r-rabta tal-kliem ma teħtieġx xort’oħra- "Bord tat-Turiżmu " tfisser il-Bord tat-Turiżmu tal-Gvern ta’ Malta mwaqqaf bl-Ordinanza tal-1958 dwar il-Bord tat-Turiżmu tal-Gvern ta’ Malta †† Din l-Ordinanaza ġiet imħassra bis-subartikolu (1) tal-artikolu 7 kif oriġinarjament promulgat, liemasu bartikolu ġiemħolli barra taħt l-Att tal-1980 dwar ir-Reviżjoni tal-[żaħLiġijiet Statutarji [żaħ.; " Ministru " tfisser il-Ministru maħtur bħala Ministru tat-Turiżmu jew il-Ministru li lilu tiġi assenjata r-responsabbiltà għal-turiżmu. 3. Funzjonijiet tal-Ministru. (1) Tkun il-funzjoni tal-Ministru li jmexxi ’l quddiem u jiżviluppa t-turiżmu f’Malta u, bla ħsara tad-disposizzjonijiet l-oħra ta’ dan l-Att u ta’ kull funzjoni jew setgħa oħra, il-Ministru jkollu s-setgħa li jagħmel dak kollu li jqis meħtieġ għal dak l-għan jew li jwassal għalih. (2) Fl-esekuzzjoni ta’ kull waħda mill-funzjonijiet tiegħu, il-Ministru jista’ jiddelega kull waħda mis-setgħat tiegħu lil kull uffiċjal pubbliku, jew persuna jew awtorità oħra, u jista’ wkoll jaġixxi permezz ta’ dak l-uffiċjal, persuna jew awtorità. 4. Organizzazzjoni rikonoxxuta. Meta korp ta’ persuni, sew jekk ikun entimorali sew jekk le sew jekk ikollu jew ma jkollux personalità legali distinta minn dik tal-membri tiegħu, jiġi mwaqqaf bil-għan li jaqdi funzjonijiet relatati għall-promozzjoni u l-iżvilupp tat-turiżmu f’Malta u jkun, għal dak iż-żmien, rikonoxxut mill-Ministru għall-għanijiet ta’ dan l-artikolu, il-Ministru għandu jeżerċita dawk mill-funzjonijiet tiegħu li huwa jidhirlu xierqa inkonsultazzjoni ma’ dak il-korp jew billi jiddelega xi waħda minn dawk is-setgħat lill-korp fuq imsemmi. 5. Delega ta’ funzjonijiet. Meta xi funzjoni jew setgħa tiġi delegata lil jew b’xi mod ieħor tiġi eżerċitata permezz ta’ persuna jew awtorità oħra skont dan l-Att, dik il-funzjoni jew setgħa, magħdud kull att jew proċeduri ġudizzjarji, tista’ tiġi eżerċitata minnu f’isem id-delegat jew aġent ieħor, jew minn dak id-delegat jew aġent ieħor għal u f’isem il-Ministru. 6. Setgħa għall-egħmil ta’ regolamenti. Il-Ministru jista’ jagħmel regolamenti biex jagħti effett aħjar lil kull waħda mid-disposizzjonijiet ta’ dan l-Att u għall-qadi aħjar ta’ kull waħda mill-funzjonijiet tiegħu skont dan l-Att, u bla ħsara għall-ġeneralità ta’ dak li ntqal qabel, jista’ b’dawk ir-regolament i- (a) jippreskrivi, jirregola jew xort’oħra jipprovdi dwar kull ħaġa li għandha x’taqsam mat-tmexxija ’l quddiem tat-turiżmu; (b) jirregola jew xort’oħra jipprovdi dwar kull ħaġa li għandha x’taqsam mal-amministrazzjoni jew id-direzzjoni ta’ kull organizzazzjoni magħrufa minnu għall-finijiet tal-artikolu 4, jew li għandha x’taqsam mal-funzjonijiet ta’ xi persuna jew awtorità li lilha dawk il-funzjonijiet ikunu delegati taħt dan l-Att, magħdud il-maniġġ ta’, u r-responsabbiltà għal, kull fondi ta’ dik l-organizzazzjoni jew li jkunu amministrati minnha, jew li jkunu amministrati minn dik il-persuna jew awtorità kif intqal qabel fil-qadi tal-funzjonijiet tagħhom; (ċ) jippreskrivi, u xort’oħra jipprovdi għall-impostazzjoni jew ġbir ta’, drittijiet, ħlasijiet jew pagamenti oħra għal servizzi jew dwar ħwejjeġ li għandhom x’jaqsmu ma’ turiżmu, u jirregola ħwejjeġ li għandhom x’jaqsmu magħhom jew li jkunu anċillari għalihom. 7. Riserva. B’effett mill-bidu fis-seħħ ta’ dan l-Att- (a) il-funzjonijiet u s-setgħat kollha li sal-lum kienu mogħtija lill-Bord tat-Turiżmu għandhom jgħaddu fil-Ministeru u jkunu eżerċitabbli minnu; (b) il-flejjes u l-proprjetà l-oħra kollha li sal-lum jappartjenu lil jew huma amministrati minn jew huma disponibbli għall-Bord tat-Turiżmu, u b’mod partikolari kull somom imħallsa lill-istess Bord jew li jkunu għadhom għad-disposizzjoni tiegħu skont id-disposizzjonijiet tal-Ordinanza tal-1958 dwar il-Bord tat-Turiżmu tal-Gvern ta’ Malta** Imħassra bis-subartikolu (1) tal-artikolu 7 tal-Att kif oriġinarjament promulgat, liemasu bartikolu ġiemħolli barra taħt l-Att tal-1980 dwar ir-Reviżjoni tal-Liġijiet Stat u-[żaħtarji [żaħ. għandhom isiru ta’ jew jappartjenu lill-Ministru taħt l-istess titolu u bl-istess moduċirkostanzi; (ċ) kitbiet ta’ kull xorta, u l-kuntratti kollha jew obbligazzjonijiet oħra li, minnufih qabel il-bidu fis-seħħ ta’ dan l-artikolu, kienu jorbtu lil jew kienu favur tal-Bord tat-Turiżmu għandhom, fil-bidu fis-seħħ tiegħu, jibdew jorbtu lil jew isir u afavur tal-Ministru daqs li kieku huwa kien imsemmi jew kien parti fihom minflok l-imsemmi Bord.